В И С Ш    С Ъ Д Е Б Е Н    С Ъ В Е Т

П Р О Т О К О Л   № 29

от редовното заседание чрез видеоконферентна връзка 
 на Комисия „Управление на собствеността”
към Пленума на Висшия съдебен съвет, 
проведено на 29.10.2025 г.

Днес, 29.10.2025 г., сряда, от 10,00 часа се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                               ПРЕДСЕДАТЕЛ: Стефан Гроздев 
                                                                         ЧЛЕНОВЕ: Йордан Стоев
                                                                                             Пламен Найденов                                                                                             
                                                                                             Огнян Дамянов
                                                                                             Боян Новански
          ОТСЪСТВА: Олга Керелска.
                       
           От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, инж. Лина Грънчарова – началник отдел „Инвестиции и строителство“, Стоян Димитров – началник отдел „СФСС“ и Ганка Тулева – началник отдел „СФСП“.

По внесените допълнителни материали и на основание последвалите разисквания:

КОМИСИЯ „УПРАВЛЕНИЕ НА СОБСТВЕНОСТТА"
към Пленума на Висшия съдебен съвет
РЕШИ:

ВКЛЮЧВА в дневния ред:
 
1.	Доклад от Александър Николов – директор на дирекция „ЧРАТОКИ“ и председател на работна група, определена със Заповед № ВСС-12803/25.08.2025 г. на главния секретар на ВСС относно възможности за работа от разстояние на служителите от администрацията на ВСС.
2.	Проект на решение за изразяване на съгласие за поставяне лого/знаме на лицевата фасада на Съдебната палата, находяща се в гр. Благоевград.
3.	Писмо от административния ръководител на Районен съд - Дупница с искане за осигуряване на средства за неотложен ремонт на котел и подмяна на горелка към него, в сградата на Съдебна палата – Дупница. 
4.	Проект на решение за упълномощаване на представляващия Висшия съдебен съвет, да изрази съгласие за предоставяне на помещение, находящо се в гр. Берковица, пл. „Йордан Радичков“ № 4, в управление изпълнителна агенция „Инфраструктура на електронното управление“  за изграждане на комуникационен център.

-	Инвестиции и строителство:

1.ОТНОСНО: Изпълнение на решение по т. 6.2 от протокол № 28/22.10.2025 г. от заседание на  Комисия „ Управление на собствеността“ към Пленума на ВСС във връзка с обект „Проектиране и СМР по изграждане на нова съдебна сграда в УПИ XXVII за „обществено и делово обслужване“, кв. 27, 26 м.р., гр. Варна, община Варна“.   

След проведено обсъждане от членовете на Комисията единодушно беше приет Вариант 2.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

            1.1.ПРИЕМА за необходимо и целесъобразно увеличаване на прогнозната стойност на обект: „Проектиране и СМР по изграждане на нова съдебна сграда в УПИ XXVII за „обществено и делово обслужване“, кв. 27, 26 м.р., гр. Варна, община Варна“ от 111 537 000,00 лева с ДДС на 261 600 000 лв. с ДДС. 
1.2.ВЪЗЛАГА на отдел „Инвестиции и строителство“, дирекция „УССВ“ при актуализиране на Инвестиционната програма на ВСС за 2025 г. да отрази промяната по т. 1.1.
     1.3.ВЪЗЛАГА на отдел „Инвестиции и строителство“, дирекция „УССВ“ да изпрати необходимата документация за провеждане на обществена поръчка с предмет „Проектиране и СМР по изграждане на нова съдебна сграда в УПИ XXVII за „обществено и делово обслужване“, кв. 27, 26 м.р., гр. Варна, община Варна“  чрез Главен секретар на ВСС на дирекция „Правна“, отдел „Обществени поръчки“, за действия по компетентност след утвърждаване на актуализацията по т. 1.2 от Пленума на ВСС.
	1.4. ИЗПРАЩА решението на административните ръководители на органите на съдебната власт в гр. Варна.

2.ОТНОСНО: Писмо от ректора на Софийски университет „Св. Климент Охридски“ относно строеж на бул. „Тодор Александров“ № 79.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

	2.1.ПРИЕМА за сведение информацията във връзка с получено писмо от ректора на Софийски университет „Св. Климент Охридски“ относно сграда на бул. „Тодор Александров“ № 79, в управление на университета.
	2.2.ВЪЗЛАГА на дирекция „УССВ“ към администрацията ВСС да докладва преписката отново при получаване на допълнителна информация, свързана с писмо от ректора на СУ „Св. Климент Охридски“ за имота на бул. „Тодор Александров“ № 79, на следващо заседание на Комисия „Управление на собствеността“ към Пленума на ВСС. 

-	Текущи ремонти:

3.ОТНОСНО: Писмо от административния ръководител на Районен съд – Тетевен във връзка предписание от извършено охранително обследване на сградата на съда. 

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

3.1.ПРИЕМА за необходимо и целесъобразно извършването на неотложен ремонт за укрепване на източната врата на котелното на Съдебна палата – Тетевен с решетки, на стойност 1 480 лева с ДДС лв., съгласно оферта, представена от административния ръководител на Районен съд – Тетевен.
	Мотиви: Съгласно предписани мерки от охранително обследване на сградата на РС – Тетевен от ГД „Охрана“ със срок на изпълнение 31.12.2025 г., за което е съставен протокол  рег. № 1415/09.07.2025 г.,  ремонтните работи попадат в обхвата на чл. 12 и § 1 от Допълнителните разпоредби от „Правила за планирането, осигуряването на средства и извършването на текущ ремонт на сградния фонд на съдебната власт” /Правилата/, т.е. представляват неотложен ремонт. 
Справка за отпуснатите средства на РС – Тетевен
за периода 2020 г. – 2025 г.
година	Корекция на бюджета на ОСВ за извършване на текущ ремонт	Вид на текущия ремонт	
2020	11 803,00 лв.	Проектиране и изграждане на нова ПИИ в сградата	
2021	3 645,00 лв.	Ремонт на отоплителната инсталация в сградата на Съдебна палата гр. Тетевен	
2022	0,00 лв.	няма	
2023	922,00 лв.	Ремонт на отоплителната инсталация в сградата на Съдебна палата гр. Тетевен	
2024	1 505,00 лв.	Ремонт на помещението за задържани лица в сградата на съда	
2025	4339 лв.	Заявени за 2025 г.
Ремонт на кабинети "БС", "СИС", тоалетна "Жени" намиращи се на 2 етаж в сградата на съда, котелно помещение намиращо се в сутерена на сградата на съда, подпокривно пространство -15 607,00 лв.
Не са отпуснати с решение по т. 18 от Протокол 18/26.06.25 г. на ПВСС
Атуализирана оферта за ремонт на кабинети "БС", "СИС", тоалетна "Жени" намиращи се на 2 етаж в сградата на съда, котелно помещение намиращо се в сутерена на сградата на съда
Средствата са отпуснати с решение по т. 5.1.16 от Протокол 24/02.10.25 г. на ПВСС	
3.2.ПРИЕМА  за целесъобразно искането от Районен съд – Тетевен за осигуряване на средства за подмяна на входна врата - втори изход на сградата на Съдебна палата – Тетевен да бъде заявено от съда като  планиран текущ ремонт през 2026 г. 
Мотив: Ремонтните работи за подмяната на стара дървена врата, която е втори изход на сградата с нова, не е заявена от РС - Тетевен като планиран текущ ремонт за изпълнение през 2025 г. Ремонтните работи нямат неотложен характер и с оглед решение на КБФ към Пленума на ВСС по т. 24 от протокол № 33/08.10.2025 г. искането за осигуряване на средства за подмяна на тази врата следва да бъде заявено като планиран текущ ремонт за 2026 г.
3.3. ПРЕДЛАГА на Комисия „Бюджет и финанси“ към Пленума на Висшия съдебен съвет да бъде коригиран бюджета на Районен съд – Тетевен с финансови средства в размер на 1 480,00 лева с ДДС за изпълнение на неотложен ремонт за укрепване източната врата на котелното в сградата на съда с решетки, съгласно предписани мерки от охранително обследване от ГД „Охрана“ със срок на изпълнение 31.12.2025 г. 
3.4. ИЗПРАЩА решението на Комисия „Бюджет и финанси“ към Пленума на Висшия съдебен съвет по компетентност.
3.5. ИЗПРАЩА решението на административния ръководител на Районен съд  – Тетевен за сведение. 

4.ОТНОСНО: Писмо от административния ръководител на Районен съд – Левски с искане за използване на свободни  средства от бюджета на съда за изграждане на видеонаблюдение в сградата.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

4.1.ПРИЕМА за целесъобразно изграждане на система за видеонаблюдение в сградата на Районен съд - Левски на бул. "България"  № 58.
Мотиви: Изграждането на система за видеонаблюдение в сградата на РС - Левски е целесъобразно, с оглед осигуряването на по - голяма безопасност и сигурност на сградата на съда, както и предотвратяване на потенциални опити за проникване и злонамерени действия, свързани с безопасността и сигурността на сградата, магистрати и служители.
Целесъобразно е реализираната икономия от съда за извършване на ремонт на помещения за охрана, склад и входно – изходната зона за контрол на достъпа в размер до 8 497,33 лв. да се използват за изграждане на система за видеонаблюдение в сградата на РС – Левски, намираща се на бул. „България“  № 58.
Справка за отпуснатите средства на РС – Левски 
за периода 2020 г. – 2025 г.
година	Корекция на бюджета на ОСВ за извършване на текущ ремонт	Вид на текущия ремонт	
2020	0,00 лв.	няма	
2021	0,00 лв.	няма	
2022	0,00 лв.	няма	
2023	0,00 лв.	няма	
2024	0,00 лв.	няма	
2025	39 455,00 лв.	Заявени за 2025 г.

Ремонт на помещения за охрана, склад и входно-изходна зона за контрол на достъпа.

Средствата са отпуснати съгласно решение по т. 18.1.21 от протокол 18/26.06.2025 г. на Пленума на ВСС.	
	4.2.ВЪЗЛАГА на административния ръководител на Районен съд  – Левски, да предостави окончателна информация за изразходването на средствата, предоставени по бюджета на съда за изпълнение на текущ ремонт на помещения за охрана, склад и входно – изходната зона за контрол на достъпа и обезпечаване на средства в размер на 8 497,33 лв. с ДДС от бюджета на Районен съд – Левски за изпълнение на строително - монтажните работи за изграждане на системата за видеонаблюдение и тяхното разплащане до края на бюджетната 2025 г.
	4.3. ИЗПРАЩА решението на административния ръководител на Районен съд  – Левски, за сведение и изпълнение.
	4.4. ИЗПРАЩА решението на комисия „Бюджет и финанси“ към Пленума на ВСС за сведение. 

- Управление на собствеността:

5.ОТНОСНО: Проект на решение за упълномощаване на представляващия ВСС за отправяне на искане до председателя на Общински съвет – Кубрат и кмета на Община Кубрат за изменение на договор рег. № ВСС – 11098/26.10.2020 г., сключен между Община Кубрат и ВСС.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

5.1.ПРЕДЛАГА на Пленума на ВСС да вземе следното решение:
 УПЪЛНОМОЩАВА представляващия ВСС да отправи искане до председателя на Общински съвет - Кубрат и кмета на Община Кубрат за изменение на договор рег. № ВСС - 11098/26.10.2020 г., сключен между Община Кубрат и ВСС, в частта на предоставените в управление на ВСС помещения, като стая № 16 на втория етаж в сграда, находяща се в гр. Кубрат, ул. „Цар Иван Асен II“ № 4, предоставена в управление на ВСС, за нуждите на ОП - Разград за ТО - Кубрат към РП - Разград, да се ползва за нуждите на РС - Кубрат.
5.2. ВНАСЯ предложението като редовна точка в следващо заседание на Пленума на ВСС.

6.ОТНОСНО: Проект на решение за изразяване на съгласие от Висшия съдебен съвет по писма от директора на Държавна опера – Стара Загора с искане за безвъзмездно поставяне на рекламно табло върху терена на имот, в управление на ВСС, находящ се в гр. Стара Загора, бул. „Митрополит Методий Кусев“ № 33.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

	6.1.ПРИЕМА за сведение писма рег. № ВСС-13814/26.09.2025 г. и                 рег. № ВСС-13814/17.10.2025 г. от директора на Държавна опера - Стара Загора с искане за безвъзмездно поставяне на рекламно табло в поземления имот с ИН 68850.503.394, с адрес: гр. Стара Загора, бул. „Митрополит Методий Кусев“ № 33, в който е построена Съдебна палата – Стара Загора, за срок от 5 години. 
	6.2.ВЪЗЛАГА на дирекция „УССВ“ към администрацията на ВСС да изиска от Държавна опера - Стара Загора да предостави проект за поставяне на рекламно-информационния елемент, съгласно Наредба за рекламната и информационна дейност на територията на община Стара Загора, за съгласуване от страна на ВСС, с оглед взимане на информирано решение от страна на Пленума на ВСС.
	6.3.ВЪЗЛАГА на дирекция „УССВ“ към администрацията на ВСС, при получаване на документацията по т. 6.2 да докладва преписката на следващо заседание на Комисия „Управление на собствеността“ към Пленума на ВСС.
	6.4.ИЗПРАЩА решението на административния ръководител на ОС – Стара Загора, за сведение.

7.ОТНОСНО: Проект на решение за придобиване на недвижим имот, находящ се в гр. Перник, ул. „Отец Паисий“ № 41А, собственост на „БДЖ – Товарни превози“ ЕООД, в управление на Висшия съдебен съвет.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

7.1. ВЪЗЛАГА на дирекция „Управление на собствеността на съдебната власт“, във връзка с придобиване на сграда с идентификатор № 55871.505.841.7, находяща  се в гр. Перник, ул. „Отец Паисий“ № 41А, собственост на „БДЖ-Товарни превози“ ЕООД, да се подготви писмо до дружеството за предоставяне на допълнителна информация по отношение на представената пазарна оценка за имота и прилагане на режима по чл. 66, ал. 1 във връзка с чл. 33 от Закона за собствеността. След получаване на исканата информация  да докладва преписката отново на следващо заседание на комисия „Управление на собствеността“. 

8.ОТНОСНО: Проект на решение за упълномощаване на представляващия Висшия съдебен съвет да отправи искане до председателя на общинския съвет и кмета на Община Пловдив за предоставяне безвъзмездно за управление на две помещения, на ВСС за нуждите на Окръжен съд – Пловдив и Районен съд – Пловдив, за съдебен център по медиация за съвместно ползване.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

8.1.ПРЕДЛАГА на Пленума на ВСС, да приеме следното решение:
1. ПРИЕМА за целесъобразно да бъде прекратена стартиралата в изпълнение на решение по т. 24.1 от протокол № 14/26.03.2024 г. на Съдийската колегия на Висшия съдебен съвет, изпълняваща функциите на ВСС, съгласно  § 23, ал. 2 от ПЗР на ЗИД на КРБ (обн. ДВ, бр. 106/22.12.2023 г.) пред областния управител на област Пловдив процедура по предоставяне безвъзмездно за управление на имот – частна държавна собственост, находящ се в гр. Пловдив, ул. „Копривките“ № 2 и започване на процедура пред Общинския съвет и кмета на Община Пловдив за безвъзмездно предоставяне за управление на общински помещения, находящи се в сграда в гр. Пловдив, ул. „Райко Даскалов“ № 53 /„Дом Левски“/.
2. УПЪЛНОМОЩАВА представляващия Висшия съдебен съвет, да отправи искане до областния управител на област Пловдив за прекратяване на стартиралата в изпълнение на решение по т. 24.1 от протокол № 14/26.03.2024 г. на Съдийската колегия на Висшия съдебен съвет, изпълняваща функциите на ВСС, съгласно § 23, ал. 2 от ПЗР на ЗИД на КРБ (обн. ДВ, бр. 106/22.12.2023 г.) процедура по предоставяне безвъзмездно за управление на имот – частна държавна собственост, представляващ помещение, изградено и ползвано в миналото като стол на офицерския състав на военното поделение, състоящо се от две основни помещения с размери около 50 кв.м. и 30 кв.м., находящ се в             гр. Пловдив, ул. „Копривките“ № 2, ет. 1, на Висшия съдебен съвет за нуждите на Окръжен съд – Пловдив и Районен съд – Пловдив за център по медиация.
3. ОТМЕНЯ решение по т. 24.1 от протокол № 14/26.03.2024 г. на Съдийската колегия на Висшия съдебен съвет, изпълняваща функциите на ВСС, съгласно § 23, ал. 2 от ПЗР на ЗИД на КРБ (обн. ДВ, бр. 106/22.12.2023 г.) и решение по т. 3.4 от протокол № 23/13.08.2025 г. на комисия „Управление на собствеността“ с делегирани правомощия, съгласно решение по т. 13 от протокол № 20/10.07.2025 г. на Пленума на ВСС.
4. УПЪЛНОМОЩАВА представляващия Висшия съдебен съвет, да отправи искане до председателя на Общинския съвет и кмета на Община Пловдив за започване на процедура за безвъзмездно предоставяне за управление на част от недвижим имот – частна общинска собственост, находящ се в гр. Пловдив, район „Централен“, ул. „Райко Даскалов“ № 53 /„Дом Левски“/, представляващ стая № 19а с площ 20,50 кв.м. /част от допълнително построена вляво зала, цялата с площ 40,50 кв.м./ на III-ти етаж и зала с площ 49,00 кв.м. на IV-ти етаж /вдясно от стълбището/, от четириетажна сграда с идентификатор 56784.518.414.1 по КККР на гр. Пловдив, попадаща в УПИ I – административна, делова сграда, кв. 29 – нов по плана на ЦГЧ, одобрен със заповед                                № 1155/29.11.1982 г., актуван с АЧОС № 647/25.04.2001 г. на Община Пловдив, на Висшия съдебен съвет за нуждите на Окръжен съд – Пловдив и Районен съд – Пловдив, за съдебен център по медиация за съвместно ползване, за срок от          10 /десет/ години, както и да сключи договор с кмета на Община Пловдив.  	
5. ИЗПРАЩА решението на административните ръководители на Окръжен съд – Пловдив и Районен съд – Пловдив, за сведение.	
8.2. ВНАСЯ предложението като редовна точка в следващо редовно заседанието на Пленума на ВСС. 

- Разни:

Допълнителни точки, включени за разглеждане
в заседанието на Комисия „Управление на собствеността”

9.ОТНОСНО: Доклад от Александър Николов – директор на дирекция „ЧРАТОКИ“ и председател на работна група, определена със Заповед № ВСС-12803/25.08.2025 г. на главния секретар на ВСС относно възможности за работа от разстояние на служителите от администрацията на ВСС.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

		9.1. Приема за сведение доклада на Александър Николов – директор на дирекция „ЧРАТОКИ“ и председател на работна група, определена със Заповед № ВСС-12803/25.08.2025 г. на главния секретар на ВСС относно възможности за работа от разстояние на служителите от администрацията на ВСС.
9.2. ВЪЗЛАГА на дирекция „Управление на собствеността на съдебната власт“ към АВСС да подготви и изпрати напомнителни писма до областния управител на област София и председателя на Столичен общински съвет, с искане за предоставяне на информация относно възможностите за осигуряването на свободен държавен или общински имот в гр. София, с разгъната застроена площ от 4 000 кв.м., или сграда/част от сграда с полезна площ от минимум 250 кв.м., с местонахождение централна градска част, която да бъде предоставена безвъзмездно за управление на ВСС. След получаване на изисканата информация да се докладва на следващо заседание с цел предприемане на последващи действия.
9.3. ИЗПРАЩА решението на главния секретар на ВСС за сведение.

10.ОТНОСНО: Проект на решение за изразяване на съгласие за поставяне лого/знаме на лицевата фасада на Съдебната палата, находяща се в гр. Благоевград.

След проведено обсъждане от членовете на Комисията единодушно беше приет Вариант 2.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

10.1.ВЪЗЛАГА на дирекция „УССВ“ към АВСС, да изпрати писмо на административния ръководител на Окръжен съд - Благоевград, във връзка с прието решение по т. 16 от протокол № 21/25.10.2016 г. на Съдийската колегия на ВСС, съгласно което съдилищата на Република България, следва да ползват за лого, създаденото и ползвано изображение на „Темида“ от ВКС.

11.ОТНОСНО: Писмо от административния ръководител на Районен съд - Дупница с искане за осигуряване на средства за неотложен ремонт на котел и подмяна на горелка към него, в сградата на Съдебна палата – Дупница. 

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

11.1.ПРИЕМА за необходимо и целесъобразно извършването на неотложен ремонт на котел и доставка и монтаж на нова горелка към него в сградата на Съдебна палата - Дупница на стойност 21 162,00 лв. с ДДС, съгласно офертата, предоставена от административния ръководител на Районен съд – Дупница.
	Мотиви: Ремонтът на котела и доставката и монтажа на нова горелка към него, в сградата на Съдебна палата - Дупница, находяща се в гр. Дупница, ул. „Николаевска“ № 15 е необходим и целесъобразен, с цел осигуряване на нормална работна среда на служителите, работещи в нея през предстоящия есенно – зимен период. Ремонтните работи попадат в обхвата на чл. 12 и § 1 от Допълнителните разпоредби от Правила за планирането, осигуряването на средства и извършването на текущ ремонт на сградния фонд на съдебната власт /Правилата/, представляват авариен/неотложен текущ ремонт и отговарят на решение по т. 24 протокол № 33/08.10.2025 г. на Комисия „Бюджет и финанси“ към Пленума на Висшия съдебен съвет. 
Справка за отпуснатите средства на РС – Дупница
за периода 2020 г. – 2025 г.
година	Корекция на бюджета на ОСВ за извършване на текущ ремонт	Вид на текущия ремонт	
2020	0,00 лв.	Няма	
2021	0,00 лв.	Няма	
2022	0,00 лв.	Няма	
2023	0,00 лв.	Няма	
2024	19 376,00 лв.
	Неотложен ремонт за осигуряване на помещения за принудително задържани лица.	
2025	36 000,00 лв. 	Мобилно устройство за изкачване на стълби – неотложен ремонт	
		
11.2. ПРЕДЛАГА на Комисия „Бюджет и финанси“ към Пленума на Висшия съдебен съвет да бъде коригиран бюджета на Районен съд – Дупница с финансови средства в размер на 21 162,00 лв. с ДДС, от които по § 10–00 „Издръжка“ в размер на 5 700,00 лв. с ДДС и по § 52–00 „Придобиване на ДМА“ в размер на 15 462,00 лв. с ДДС, за неотложен ремонт на котел и доставка и монтаж на нова горелка към него в сградата на Съдебна палата - Дупница, находяща се в гр. Дупница, ул. „Николаевска“ № 15. 
11.3. ИЗПРАЩА решението на Комисия „Бюджет и финанси“ към Пленума на Висшия съдебен съвет  по компетентност.
11.4. ИЗПРАЩА решението на административния ръководител на Районен съд – Дупница за сведение.

12.ОТНОСНО: Проект на решение за упълномощаване на представляващия Висшия съдебен съвет, да изрази съгласие за предоставяне на помещение, находящо се в гр. Берковица, пл. „Йордан Радичков“ № 4, в управление изпълнителна агенция „Инфраструктура на електронното управление“  за изграждане на комуникационен център.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

12.1.ПРЕДЛАГА на Пленума на ВСС да вземе следното решение:
 УПЪЛНОМОЩАВА представляващия ВСС да изрази съгласие за предоставяне на помещение с наименование „Помещение механик“, част от самостоятелен обект с идентификатор 03928.511.603.1.2, находящ се в гр. Берковица, пл. „Йордан Радичков“ № 4, в управление на Изпълнителна агенция „Инфраструктура на електронното управление“, за изграждане на комуникационен център в изпълнение на Националния план за възстановяване и устойчивост, по реда на Закона за държавната собственост.
12.2.ВНАСЯ  предложението като редовна точка в следващо заседание на Пленума на ВСС. 

ПРЕДСЕДАТЕЛ НА КОМИСИЯ
„УПРАВЛЕНИЕ НА СОБСТВЕНОСТТА” 
КЪМ ПВСС: /п/ СТЕФАН ГРОЗДЕВ